वित्त मंत्रालय आधार क्षरण और लाभ स्थानांतरण की रोकथाम हेतु कर संधि संबंधी उपायों को लागू करने के लिए बहुपक्षीय समझौते की पुष्टि प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने आधार क्षरण और लाभ स्थानांतरण की रोकथाम हेतु कर संधि संबंधी उपायों को लागू करने के लिए बहुपक्षीय समझौते (एमएलआई) की पुष्टि किए जाने को मंजूरी दे दी है। प्रभाव इस समझौते के परिणामस्वरूप भारत के संधि पत्रों में संशोधन होगा ताकि संधि के दुरुपयोग तथा आधार क्षरण और लाभ स्थानांतरण की रणनीतियों के जरिए होने वाले राजस्व नुकसान पर अंकुश लगाया जा सके।